rejauldu/bengali-wikipedia huggingface dataset:
ভেরেনা ৯ (; অর্থ: ভেনাস ৯), প্রস্তুতকারী কর্তৃক ৪ভি-১ নং. ৬৬০, হিসাবে চিহ্নিত, হলো ১৯৭২ সালে মহাশূণ্যে প্রেরণ করা একটি সোভিয়েত মনুষ্যবিহীন নভোযান। এই অভিযানটিকে সোভিয়েত ভেনেরা কর্মসূচির অংশ হিসাবে আন্তঃগ্রহ মহাকাশ অভিযান হিসেবে চিহ্নিত করা হয় এবং এটি ভেনাসে অন্বেষণের উদ্দেশ্যে প্রেরণ করা হয়। এই মহাকাশযাটি একই সাথে একটি শুক্র কক্ষ-পরিভ্রমণকারী যান এবং এর পৃষ্ঠে সফলভাবে অবতরণ করা স্পেস প্রোব।   অভিযান  ১৯৭৫ সালের ৮ জুন তারিখ ০২:৩৮:০০ ইউটিসিতে এটিকে উৎক্ষেপণ করা হয়। এর ভর ছিলো । এই কক্ষ-পরিভ্রমণকারী যানটিই ছিলো শুক্র গ্রহকে প্রদক্ষিণ করা প্রথম মহাকাশযান এবং অবতরণকারী যানটিই প্রথম অন্য গ্রহের পৃষ্ঠ থেকে ছবি পাঠানো নভোযান।   আরও দেখুন    শুক্র অভিযানসমূহের তালিকা;  ১৯৭৫-এ মহাকাশ যাত্রা;  সৌরজগত অনুসন্ধানের সময়লেখ;  কৃত্রিম উপগ্রহ এবং মহাকাশ প্রোবের সময়লেখ।   তথ্যসূত্র    বহিঃসংযোগ   বিষয়শ্রেণী:ভেনেরা কর্মসূচি বিষয়শ্রেণী:১৯৭৫-এ উৎক্ষিপ্ত মহাকাশযান
thumb স্যার জন হেলিয়াস ফিনি ম্যাকইউয়েন, ১ম ব্যারোনেট (২১ জুন ১৮৯৪ - ১৯ এপ্রিল ১৯৬২), যিনি জক ম্যাকউয়েন নামেও পরিচিত, ছিলেন একজন ব্রিটিশ ইউনিয়নবাদী রাজনীতিবিদ যিনি ১৯৩১ থেকে ১৯৪৫ সাল পর্যন্ত বারউইক এবং হ্যাডিংটনের পার্লামেন্টের রক্ষণশীল সদস্য হিসাবে হাউস অফ কমন্সে দায়িত্ব পালন করেছিলেন সাধারন নির্বাচন।   কর্মজীবন  প্রথম বিশ্বযুদ্ধের সময়, তিনি ক্যামেরন হাইল্যান্ডার্সে দায়িত্ব পালন করেন, ১৯১৫ সালে ক্যাপ্টেন পদে পদোন্নতি পান। তিনি রয়্যাল আর্মি ফ্লাইং কর্পসে স্থানান্তরিত হন এবং পরে যুদ্ধবন্দী হন। যুদ্ধের পর, তিনি কূটনৈতিক সার্ভিসে যোগ দেন এবং ১৯২০ সালে, ৩য় সচিব ছিলেন; ১৯২৫ সালে ২য় সেক্রেটারি, লন্ডন ফরেন অফিস, এথেন্স এবং রোমে কর্মরত।Black, A & C., Who's Who 1960 London, 1960, p. 1896.  ১৯২৯ সালের সাধারণ নির্বাচনে, তিনি ইউনিয়নিস্ট পার্টির হয়ে বারউইক-আপন-টুইড এবং হ্যাডিংটনের আসনে প্রতিদ্বন্দ্বিতা করেছিলেন, কিন্তু ব্যর্থ হন। যাইহোক, দুই বছর পরে তিনি ১৯৩১ সালের সাধারণ নির্বাচনে বারউইক এবং হ্যাডিংটনের কনজারভেটিভ মেম্বার অফ পার্লামেন্ট (এমপি) হিসাবে হাউস অফ কমন্সে নির্বাচিত হন এবং ১৯৪৫ সালের সাধারণ নির্বাচন পর্যন্ত এই আসনটি ধরে রাখেন, যখন তিনি পরাজিত হন।   মন্তব্য    তথ্যসূত্র    কিড, চার্লস, উইলিয়ামসন, ডেভিড (সম্পাদক)। ডেব্রেটের পিরেজ এবং ব্যারোনেটেজ (1990 সংস্করণ)। নিউ ইয়র্ক: সেন্ট মার্টিন প্রেস, 1990।  Leigh Rayment's list of baronets      বহিঃসংযোগ      বিষয়শ্রেণী:ইটন কলেজে শিক্ষিত ব্যক্তি বিষয়শ্রেণী:চেম্বারলিন যুদ্ধকালীন সরকারের মন্ত্রী, ১৯৩৯-১৯৪০ বিষয়শ্রেণী:ইউনিয়নিস্ট পার্টি (স্কটল্যান্ড) এর সংসদ সদস্য বিষয়শ্রেণী:যুক্তরাজ্যের সংসদ সদস্য ১৯৩৫-১৯৪৫ বিষয়শ্রেণী:যুক্তরাজ্যের সংসদ সদস্য ১৯৩১-১৯৩৫ বিষয়শ্রেণী:চার্চিল যুদ্ধকালীন সরকারের মন্ত্রী, ১৯৪০-১৯৪৫ বিষয়শ্রেণী:স্কটল্যান্ডের নির্বাচনী এলাকা থেকে যুক্তরাজ্যের সংসদ সদস্য বিষয়শ্রেণী:প্রথম বিশ্বযুদ্ধের ব্রিটিশ সেনা কর্মকর্তা বিষয়শ্রেণী:যুক্তরাজ্যের ব্যারোনেটেজের ব্যারোনেট বিষয়শ্রেণী:ট্রিনিটি কলেজ, কেমব্রিজের প্রাক্তন শিক্ষার্থী বিষয়শ্রেণী:১৯৬২-এ মৃত্যু বিষয়শ্রেণী:১৮৯৪-এ জন্ম বিষয়শ্রেণী:১৯২২ কমিটির চেয়ারম্যান
জিয়া স্মৃতি জাদুঘর চট্টগ্রাম শহরে অবস্থিত একটি জাদুঘর। বাংলাদেশের প্রাক্তন রাষ্ট্রপতি জিয়াউর রহমান এর  স্মৃতি রক্ষার্থে বর্তমানে এটি ব্যবহৃত হচ্ছে। ১৯১৩ সালে তৎকালীন ব্রিটিশ সরকার এই ভবনটি নির্মাণ করে। পূর্বে এটি চট্টগ্রাম সার্কিট হাউস হিসেবে ব্যবহৃত হতো।  থাম্ব|জিয়া স্মৃতি জাদুঘর   প্রেক্ষাপট  বাংলাদেশের তৎকালীন রাষ্ট্রপতি জিয়াউর রহমান ১৯৮১ সালের মে মাসে চট্টগ্রাম সফরকালে চট্টগ্রাম সার্কিট হাউসের ৪ নং কক্ষে উঠেন। ৩০ মে একটি সামরিক অভ্যুত্থানে তিনি নিহত হন। সে বছরের ৩ জুন সার্কিট হাউসকে একটি জাদুঘরে রূপান্তরের জন্য সরকারি প্রস্তাব গৃহীত হয় এবং ১৯৯৩ সালের ৬ সেপ্টেম্বর এর উদ্বোধন করা হয়। এখানে জিয়াউর রহমানের ব্যক্তিগত বেশ কিছু সামগ্রী সংরক্ষিত রয়েছে। এটি মূলত রাষ্ট্রপতি বীরউত্তম জিয়াউর রহমান স্মৃতি জাদুঘর। এখানেই ইতিহাসের অন্যতম একটি হত‍্যাকান্ডের কিছু নমুনা আছে। এখানে একটি লাইব্রেরীও আছে।হাজার বছরের চট্টগ্রাম, দৈনিক আজাদী ৩৫ বছর বর্ষপূর্তি বিশেষ সংখ্যা, পৃষ্ঠা ৩০৩, প্রকাশকাল নভেম্বর ১৯৯৫ খ্রিষ্টাব্দ। স্মৃতি জাদুঘরটি বাংলাদেশ জাতীয় জাদুঘর কর্তৃক পরিচালিত।   দর্শনীয় দ্রব্যাদি এটি জিয়াউর রহমান কেন্দ্রিক স্মৃতি জাদুঘর হলেও এখানে তার ব্যক্তিগত বেশ কিছু সামগ্রী ছাড়াও মুক্তিযুদ্ধের বিভিন্ন নিদর্শন ও দুর্লভ ফটোগ্রাফ সংরক্ষিত আছে। এর মধ্যে উল্লেখযোগ্য হলো কালুরঘাট বেতার কেন্দ্রের ট্রান্সমিটারটি যা দিয়ে তৎকালীন পাকিস্তান সেনাবাহিনীর মেজর জিয়াউর রহমান প্রথমে পাকিস্তান সেনাবাহিনীর বিরুদ্ধে বিদ্রোহের ও পরে বঙ্গবন্ধু শেখ মুজিবুর রহমানের পক্ষে স্বাধীনতা ঘোষণা জারী করেছিলেন।  গ্যালারি সমূহ জিয়া স্মৃতি জাদুঘরে মোট ১৭ টি গ্যালারি রয়েছে।   গ্যালারি ১: জিয়ার মুক্তিযুদ্ধপূর্ববর্তী জীবন  গ্যালারি ২: স্বাধীনতার ঘোষণা  গ্যালারি ৩, ৪ ও ৫: মুক্তিযুদ্ধ  গ্যালারি ৬: সেনানয়াক জিয়া  গ্যালারি ৭ ও ৮: রাজনীতিবিদ জিয়া  গ্যালারি ৯: রাষ্ট্রনায়ক জিয়া  গ্যালারি ১০: স্বনির্ভর বাংলাদেশ  গ্যালারি ১১: সাফ গ্যালারি  গ্যালারি ১২: প্রকাশনায় জিয়া  গ্যালারি ১৩, ১৪ ও ১৫: বিদেশ সফরে জিয়া  গ্যালারি ১৬: শাহাদাত কক্ষ  গ্যালারি ১৭: অন্তিম যাত্রা   নতুন ভবন ২০০৬ তে নির্মিত ভবনটির পিছনভাগে একটি নতুন প্রশাসনিক ভবন নির্মাণ করা হয়েছে। এ ভবনে একটি সেমিনার হল ও লাইব্রেরি স্থাপন করা হয়েছে।  তথ্যসূত্র   বহিঃসংযোগ       বিষয়শ্রেণী:চট্টগ্রামের জাদুঘর বিষয়শ্রেণী:বাংলাদেশের স্মৃতি জাদুঘর বিষয়শ্রেণী:জিয়াউর রহমানের স্মারক বিষয়শ্রেণী:বাংলাদেশের ইতিহাস জাদুঘর বিষয়শ্রেণী:১৯১৩-এ ভারতে প্রতিষ্ঠিত
ব্লু-রে ডিস্ক () যা বিডি বা ব্লু-রে) নামেও পরিচিত, এক প্রকার অপটিকাল ডিস্ক ডিভাইস, যা ডিজাইন করা হয়েছে অপর এক ধরনের তথ্য সংরক্ষণকারী ডিভাইস ডিভিডি-এর সাথে সাদৃশ্য রেখে।  এর মূল ব্যবহার হচ্ছে হাই-ডেফিনিশন ভিডিও, প্লেস্টেশন ৩ ভিডিও গেম, এবং অন্যান্য তথ্য-উপাত্ত সংরক্ষণে। প্রতিটি একক লেয়ার বিশিষ্ট ব্লু-রে ডিস্ক ২৫ গিগাবাইট পর্যন্ত তথ্য ধারণ করতে পারে, আর দ্বৈত লেয়ারের ক্ষেত্রে এই ধারণক্ষমতা হয় ৫০ গিগাবাইট। যদিও এই ধারণক্ষমতা এর আদর্শ মাত্রাকে নির্দেশ করছে তদুপরি এর ধারণক্ষমতা এখনো বৃদ্ধি পাচ্ছে। এখন পর্যন্ত ২০০ গিগাবাইটের ডিস্কও আবিষ্কৃত হয়েছে; এবং ১০০ গিগাবাইটের ডিস্কও আছে, যেগুলো কোনো অতিরিক্ত যন্ত্রাংশ বা সফটওয়্যার ছাড়া শুধুমাত্র সাধারণ ব্লু-রে ডিস্ক রিডার ব্যবহারের মাধ্যমেই তথ্য পাঠ করতে পারে। এই ডিস্কের আকার-আকৃতি প্রচলিত সিডি-ডিভিডির মতোই।  ব্লু-রে ডিস্ক নামটি এসেছে এই ডিস্কে ব্যবহৃত নীল-বেগুনী লেজারের (ব্লু-ভায়োলেট লেজার) নামানুসারে। এই ডিস্কের তথ্য পাঠ করতে এই লেজার ব্যবহৃত হয়। সাধারণ মানসম্পন্ন আদর্শ ডিভিডির ক্ষেত্রে ব্যবহৃত হয় ৬৫০ ন্যানোমিটারের লাল লেজার। ব্লু-রে ডিস্কে তুলনামূলক ছোট তরঙ্গদৈর্ঘ্য, প্রায় ৪০৫ ন্যানোমিটারের নীল-বেগুনি লেজার ব্যবহৃত হয়। এর ফলে প্রচলিত ডিভিডির থেকে এটিতে প্রায় ১০ গুণ বেশি তথ্য সংরক্ষণ করা যায়।  ব্লু-রে ডিস্ক তৈরি করেছে ব্লু-রে ডিস্ক অ্যাসোসিয়েশন। এটি ইলেকট্রনিক্স, কম্পিউটার হার্ডওয়্যার, এবং চলচ্চিত্র ক্রেতাদের স্বার্থ উপস্থাপনকারী একটি সংগঠন। জুন ২০০৯ সাল পর্যন্ত অস্ট্রেলিয়া ও যুক্তরাজ্যে প্রায় ১,৫০০ ব্লু-রে ডিস্ক টাইটেল পাওয়া গেছে, এবং জাপান, যুক্তরাষ্ট্র, ও কানাডায় পাওয়া গেছে প্রায় ২,৫০০।   তথ্যসূত্র    বহিঃসংযোগ    Blu-ray Disc Association   Blu-ray Disc Association's Technical White Papers   Blu-ray Disc License Web Site  AACSLA.com  বিষয়শ্রেণী:কম্পিউটার বিষয়শ্রেণী:কম্পিউটার মেমোরি বিষয়শ্রেণী:জাপানি উদ্ভাবন বিষয়শ্রেণী:২১শ শতাব্দীর উদ্ভাবন বিষয়শ্রেণী:২০০৬-এ প্রবর্তিত পণ্য বিষয়শ্রেণী:ভোক্তা ইলেকট্রনীয় দ্রব্য বিষয়শ্রেণী:হাই-ডেফিনিশন টেলিভিশন বিষয়শ্রেণী:হোম ভিডিও বিষয়শ্রেণী:জাভা প্ল্যাটফর্ম বিষয়শ্রেণী:টেলিভিশন পরিভাষা
সারেন্ডার জহিরুল হক পরিচালিত ১৯৮৭ সালের বাংলাদেশী রোম্যান্টিক-অ্যাকশন চলচ্চিত্র। ছবিটি কাহিনী রচনা ও প্রযোজনা করেছেন সিদ্দিক জামাল নান্টু এবং চিত্রনাট্য লিখেছেন জহিরুল হক। ছবিটি প্রযোজনা ও পরিবেশনা করেছে নান্টু মিন্টু প্রডাকশন্স। এতে শ্রেষ্ঠাংশে অভিনয় করেছেন জসিম, শাবানা, বুলবুল আহমেদ, আবুল কাশেম মিঠুন, সিদ্দিক জামাল নান্টু, মাহবুব খান, বাবর ও মিজু আহমেদ।  সারেন্ডার চলচ্চিত্রটি ১৯৮৭ সালের ১৭ এপ্রিল বাংলাদেশে মুক্তি পায়। ছবিটি ১২তম জাতীয় চলচ্চিত্র পুরস্কারে শ্রেষ্ঠ সঙ্গীত পরিচালক ও শ্রেষ্ঠ পুরুষ কণ্ঠশিল্পী বিভাগে দুটি পুরস্কার লাভ করে।  কুশীলব  জসিম - জসিম, মেধাবী বেকার যুবক যে পরবর্তীতে ব্যাংক লুট করে অঢেল সম্পত্তির মালিক হয়।  শাবানা - সীমা, এক সময়ে জসিমের প্রেমিকা, যে পরবর্তীতে পরিবারের চাপে অন্য আরেকজনকে বিয়ে করে।  বুলবুল আহমেদ - সোহেল, সীমার স্বামী।  আবুল কাশেম মিঠুন - মাসুম, পুলিশ ইনস্পেক্টর, যে ব্যাংক লুট করা সন্ত্রাসী চক্রকে খুঁজে বেড়াচ্ছে।  সিদ্দিক জামাল নান্টু - নান্টু, জসিমের বন্ধু ও তার ব্যাংক লুটের সহচর।  মাহবুব খান - সেলিম', জসিমের বন্ধু ও তার ব্যাংক লুটের সহচর।  বাবর – বাচ্চু, জসিমের বন্ধু ও তার ব্যাংক লুটের সহচর।  মিজু আহমেদ - জাভেদ, জসিমের বন্ধু ও তার ব্যাংক লুটের সহচর।  দারাশিকো - পুলিশ কমিশনার  আখতার হোসেন - জনাব তালুকদার  জাহাঙ্গীর - কায়সার  রূপা খান - কায়সারের প্রেমিকা  অলিভিয়া - বার নৃত্যশিল্পী (অতিথি চরিত্রে)  ইয়াসমিন - পেয়ারি, বার নৃত্যশিল্পী  এছাড়া অন্যান্য চরিত্রে অভিনয় করেছেন জহিরুল হক, আহসান উল্লাহ মণি, শিবলি সাদিক, মঞ্জুর রহমান, আতিকুর রহমান, নুরুল ইসলাম, সাইফুল ইসলাম, খোরশেদ আলম, এবং বার নৃত্যশিল্পী হিসেবে অংশগ্রহণ করেছেন নাসরিন, পারুল, লতা, ও খোদেজা।  সঙ্গীত সারেন্ডার চলচ্চিত্রের গানের সুর ও সঙ্গীত পরিচালনা করেছেন আলম খান। গীত রচনা করেছেন গাজী মাজহারুল আনোয়ার। গানের রেকর্ডিং করা হয়েছে শ্রুতি স্টুডিওতে। গানে কণ্ঠ দিয়েছেন সাবিনা ইয়াসমিন, এন্ড্রু কিশোর, রুনা লায়লা ও রুলিয়া আজম। এই ছবির এন্ড্রু কিশোর ও সাবিনা ইয়াসমিনের কণ্ঠে গাওয়া "সবাইতো ভালবাসা চায়" গানটি শ্রোতাপ্রিয়তা লাভ করে এবং এন্ড্রু কিশোর এই গানে কণ্ঠ দিয়ে শ্রেষ্ঠ পুরুষ কণ্ঠশিল্পী বিভাগে ১২তম জাতীয় চলচ্চিত্র পুরস্কার লাভ করেন।  গানের তালিকা  পুরস্কার ১২তম জাতীয় চলচ্চিত্র পুরস্কার  বিজয়ী: শ্রেষ্ঠ সঙ্গীত পরিচালক - আলম খান  বিজয়ী:''' শ্রেষ্ঠ পুরুষ কণ্ঠশিল্পী - এন্ড্রু কিশোর  তথ্যসূত্র  বহিঃসংযোগ      বিষয়শ্রেণী:বাংলা ভাষার চলচ্চিত্র বিষয়শ্রেণী:১৯৮৭-এর চলচ্চিত্র বিষয়শ্রেণী:১৯৮০-এর রোম্যান্টিক-অ্যাকশন চলচ্চিত্র বিষয়শ্রেণী:বাংলাদেশী চলচ্চিত্র বিষয়শ্রেণী:বাংলাদেশী রোম্যান্টিক-অ্যাকশন চলচ্চিত্র বিষয়শ্রেণী:জহিরুল হক পরিচালিত চলচ্চিত্র বিষয়শ্রেণী:আলম খান সুরারোপিত চলচ্চিত্র বিষয়শ্রেণী:১৯৮০-এর দশকের বাংলা ভাষার চলচ্চিত্র বিষয়শ্রেণী:বাংলা ভাষার বাংলাদেশী চলচ্চিত্র
হিরোশি আমানো (জন্ম: ১১ সেপ্টেম্বর, ১৯৬০) হামামাতসু এলাকায় জন্মগ্রহণকারী বিশিষ্ট জাপানী পদার্থবিজ্ঞানী। লেডে সক্রিয় উজ্জ্বল ও সাদা আলোক উৎসকণায় শক্তি সঞ্চয়ে নীলাভ আলোর কার্যকারিতা বিষয়ে আবিষ্কারের জন্য অন্য দুই জাপানী - ইসামু আকাসাকি ও সুজি নাকামুরা’র সাথে যৌথভাবে ২০১৪ সালে পদার্থবিজ্ঞানে নোবেল পুরস্কার লাভ করেন।   তথ্যসূত্র   বিষয়শ্রেণী:জাপানি নোবেল বিজয়ী বিষয়শ্রেণী:১৯৬০-এ জন্ম বিষয়শ্রেণী:জীবিত ব্যক্তি বিষয়শ্রেণী:নোবেল বিজয়ী পদার্থবিজ্ঞানী বিষয়শ্রেণী:জাপানি পদার্থবিজ্ঞানী বিষয়শ্রেণী:এশিয়া গেম চেঞ্জার পুরস্কার বিজয়ী বিষয়শ্রেণী:আমেরিকান ফিজিক্যাল সোসাইটির বিশিষ্ট সভ্য
বিত্তিপাড়া বধ্যভূমি বাংলাদেশের কুষ্টিয়া জেলার সদর উপজেলার উজানগ্রাম ইউনিয়নের বিত্তিপাড়া গ্রামের একটি বধ্যভূমি। কুষ্টিয়া জেলার মুক্তিযুদ্ধের ইতিহাসে যতগুলো বধ্যভূমি রয়েছে, বিত্তিপাড়া তার মধ্যে একটি। এটি কুষ্টিয়া জেলার সবচেয়ে বড় বধ্যভূমি। বধ্যভূমিটি ২০০৩ সালে শনাক্তকরণ হয়।   বিত্তিপাড়া  বিত্তিপাড়া বর্তমানে কুষ্টিয়া জেলার ব্যবসায়িক কেন্দ্রগুলোর মধ্যে অন্যতম। বিত্তিপাড়া বাজারে কুষ্টিয়া জেলার সর্ববৃহৎ পানের হাট বসে।  ব্রিটিশ সরকারের আমলে বিত্তিপাড়ায় ইংরেজদের একটি কুঠিবাড়ী ছিল, যার অস্তিত্ব এখন আর নেই। ইংরেজরা গরিব প্রজাদের এখানে এনে নীল চাষ অথবা জমির খাজনা না দিলে শাসন ও নির্যাতন করত। যা সাহেবদের নীলকুঠি হিসেবে পরিচিত ছিল।  স্বাধীনতা যুদ্ধের সময় এখানকার চিত্র এমন ছিল না, মাত্র কয়েকটি হাতেগোনা মুদি দোকান ও ঝুঁপড়ি চায়ের দোকান ছিল।   বধ্যভূমির ইতিহাস  ১৯৭১ সালে পাকহানাদার বাহিনী বিত্তিপাড়া গ্রামের বিত্তিপাড়া বাজার তাদের ক্যাম্প করার জন্য বেছে নেয়। বিভিন্ন গ্রাম থেকে মুক্তিযোদ্ধা ও সাধারণ মানুষদের ধরে এনে এখানে নির্যাতন করত পাক সেনারা। এই জায়গাটি পাকহানাদার, রাজাকার, আলবদর, আলশামস বাহিনীর অন্যতম টর্চার ক্যাম্প হয়ে ওঠে। কুষ্টিয়া শহর থেকে স্বাধীনতাপ্রিয় ব্যক্তিদের ধরে এনে এখানে অত্যাচার করা হতো। দেশের উত্তরবঙ্গের সঙ্গে দক্ষিণবঙ্গের সংযোগ স্থাপন করা একমাত্র সড়ক কুষ্টিয়া-ঝিনাইদহ মহাসড়ক। এ রাস্তা দিয়ে দিনে-রাতে যত পরিবহন যাতায়াত করত, সবগুলো থামিয়ে চেক করা হতো। সন্দেহ হলে যে কোনো ব্যক্তিকে বা কোনো মেয়েকে পছন্দ হলে ক্যাম্পে নিয়ে যাওয়া হতো। অত্যাচারের পর মারা গেলে লাশ পুতে ফেলা হতো।  মুক্তিযোদ্ধারা কয়েকবার আক্রমণ করেও ক্যাম্পটির কিছু করতে পারেনি। ১৯ ডিসেম্বর ক্যাম্পটি মিত্র বাহিনীর দখলে আসে। ক্যাম্পটি দখলের পর কয়েকজন নির্যাতিত জীবিত পুরুষ ও নারীকে পাওয়া যায়।  স্বাধীনতা-পরবর্তী সময়ে জন স্টোন হাউস ও ব্যারিস্টার আমিরুল ইসলাম-এর উপস্থিতিতে দুই পিকআপ বোঝাই মানুষের মাথার খুলি ও হাড় উদ্ধার করা হয়।  কুষ্টিয়ার সাবেক মুক্তিযোদ্ধা কমান্ডার রফিকুল আলম টুকু বলেছেন,   শনাক্তকরণ  বিত্তিপাড়া বধ্যভূমি ২০০৩ সালে বধ্যভূমি হিসেবে শনাক্ত করা হয় এবং সেখানে একটি স্মৃতিফলক স্থাপন করা হয়।‌ ২০২১ সালে খুলনা বিভাগের বধ্যভূমির তালিকায় স্থান পেয়েছে।   কুষ্টিয়া জেলার আরও বধ্যভূমি    কুষ্টিয়া জেলার বধ্যভূমির তালিকা  কুষ্টিয়া পুলিশ লাইনস বধ্যভূমি  রক্সি সিনেমা বধ্যভূমি  গড়াই নদীর চর বধ্যভূমি  কুষ্টিয়া হাউজিং এস্টেট বধ্যভূমি  কুষ্টিয়া মহাশ্মশান বধ্যভূমি  কুষ্টিয়া স্টেশন রোড মালগুদাম বধ্যভূমি  কুষ্টিয়া হাউজিং কলোনি বধ্যভূমি  জুয়েল অ্যালুমিনিয়াম ফ্যাক্টরি বধ্যভূমি, কুষ্টিয়া   আরও দেখুন    রাজবাড়ী বধ্যভূমি  পাংশার তারাপুর ব্রিজ বধ্যভূমি  গোয়ালন্দের গণকবর  কালুখালীর মালিয়াট বধ্যভূমি   তথ্যসূত্র   বিষয়শ্রেণী:কুষ্টিয়া সদর উপজেলা বিষয়শ্রেণী:কুষ্টিয়া জেলার বধ্যভূমি বিষয়শ্রেণী:বাংলাদেশের বধ্যভূমি বিষয়শ্রেণী:কুষ্টিয়া জেলার দর্শনীয় স্থান
মেলানিন ( মেলাস, কালো) নামক এক ধরনের রঞ্জক পদার্থ, যা মেলানোসাইট নামক কোষ থেকে তৈরী হয়,যার কারণে মানুষ বা অন্যান্য প্রাণীর চামড়ার, চুল ও চোখের মণি পাখির পালক কালো হয়।   মেলানিনের মাত্রা বা পরিমাণ নির্ভর করে জাতিসত্তা, বংশগতি, সূর্যালোকের উপস্থিতির ওপর। দেহে মেলানিন তৈরি বেড়ে গেলে ত্বকের রং গাঢ় বা কালো হয়ে যায়। যেমনটা ঘটে রোদে পুড়লে। আবার মেলানিন অস্বাভাবিকভাবে কমতে থাকলে বা কমে গেলে দেহের রং ফ্যাকাশে সাদা হয়ে যেতে থাকে। আর যাদের শরীর এমন সাদা হয়ে যায় তাঁদের আমরা শ্বেতী রোগী বলি।  আমাদের দেহের কিছু হরমোনও মেলানিনকে প্রভাবিত করে। মেলানিনের অনুপস্থিতিতে চামড়ায় কোন রঞ্জক পদার্থ থাকে না, ফলে চামড়া সাদা হয়। এটাই অ্যালবিনিজম নামে পরিচিত।  উৎস পার্স ইন্টেরমেডিয়া (ইংরেজি: Pars intermedia) তথা অন্তর্বর্তী খণ্ড পিটুইটারি গ্রন্থির পশ্চাৎ ও সম্মুখ খণ্ডের মধ্যবর্তী সীমানা নির্দেশকারী অংশ থেকে মেলানোসাইট উদ্দীপক হরমোন নিঃসৃত হয়, যা ত্বকে মেলানোসাইট কোষগুলি থেকে মেলানিন রঞ্জকের নিঃসরণ ঘটায়। পূর্ণবয়স্ক মানুষের দেহে পার্স ইন্টারমেডিয়া হয় খুব ক্ষুদ্র অথবা সম্পূর্ণ অনুপস্থিত ।  তথ্যসূত্র  বিষয়শ্রেণী:ত্বক বিষয়শ্রেণী:চিকিৎসা সংক্রান্ত তথ্য বিষয়শ্রেণী:মানবদেহ বিষয়শ্রেণী:চামড়া বিষয়শ্রেণী:ত্বকের শারীরস্থান বিষয়শ্রেণী:চুলের রঙ
হরিশ্চন্দ্রপুর মহাবিদ্যালয় মালদা জেলার হরিশ্চন্দ্রপুরে অবস্থিত একটি শিল্পকলা বিষয়ক মহাবিদ্যালয়। ২০০৮ সালে হরিশ্চন্দ্রপুরের কাছেই পিপলা নামক স্থানে মহাবিদ্যালয়টি গোড়ে তোলা হয়। হরিশ্চন্দ্রপুর মহাবিদ্যালয়; গৌড়বঙ্গ বিশ্ববিদ্যালয়ের অধিভুক্ত; যেখানে ছাত্ররা স্নাতকোত্তর পড়াশোনা করতে পারে।   বিভাগসমূহ   কলা   বাংলা ইংরেজি ইতিহাস রাষ্ট্র বিজ্ঞান দর্শন কর্মশিক্ষা ভূগোল  তথ্যসূত্র   বিষয়শ্রেণী:পশ্চিমবঙ্গের শিক্ষাপ্রতিষ্ঠান বিষয়শ্রেণী:২০০৮-এ পশ্চিমবঙ্গে প্রতিষ্ঠিত বিষয়শ্রেণী:মালদহ জেলার বিশ্ববিদ্যালয় ও মহাবিদ্যালয় বিষয়শ্রেণী:গৌড়বঙ্গ বিশ্ববিদ্যালয়ের অধিভুক্ত মহাবিদ্যালয়
থাম্ব|                         বাসুকি নাগ বাসুকী (সংস্কৃত: वासुकी) হলেন হিন্দু মহাকাব্য  মহাভারতে উল্লেখিত সর্পকুলের রাজা অর্থাৎ নাগরাজ। বাসুকি শিবের সর্প,  মনসা তার বোন। সে দেবতা শিবের গলা পেঁচিয়ে থাকে। হিন্দু পুরাণ অনুযায়ী দেবতারা সমুদ্র মন্থনের জন্য বাসুকিকে মন্থন রজ্জু হিসাবে ব্যবহার করেছিল।কালের কণ্ঠ প্রতিবেদন  কশ্যপ ও তার স্ত্রী কদ্রুর পুত্র তিনি। শেষনাগ হলেন বাসুকির জ্যেষ্ঠ ভ্রাতা।    এঁর ফণার সংখ্যা মোট পাঁচটি। এবং তা পদ্মফুলের মতো বিস্তৃত। পুরাণ মতে― নাগদের মধ্যে ইনিই সর্বশ্রেষ্ঠ।   কশ্যপ মুনির ঔরসে কদ্রুর গর্ভে ইনি জন্মগ্রহণ করেন। বাসুকি-র স্ত্রীর নাম ছিল শতশীর্ষা।এদের দুই পুত্র অনন্ত ও আর্যক এবং এক কন্যা।আর্যকের কন্যা মারিশা বা ধর্মা যাদবরাজ শুরসেনকে বিবাহ করেন।অর্যকের পুত্রের নাম কর্কটক।কর্কটকের পুত্র মনিমান ও দুই কন্যা কপিলা ও পিঙ্গলা মারিশার পৌত্র উদ্ধবকে বিয়ে করেন। অমর হবার জন্য দেবতা ও অসুররা যখন সমুদ্র-মন্থন শুরু করে, তখন রজ্জু হিসাবে বাসুকিকে ব্যবহার করা হয়েছিল। সমুদ্র মন্থনের প্রথম পর্যায়ে অমৃত উত্থিত হয়। কিন্তু অসুরদের বঞ্চিত করে দেবতারা অমৃত গ্রহণ করেন। ফলে অমৃত বঞ্চিত অসুররা আবার সমুদ্র মন্থন করতে থাকেন। কিন্তু সহস্র বৎসর ক্রমাগত মন্থনের পর বাসুকি হলাহল নামক তীব্র বিষ উদগীরণ করতে লাগলেন। এই বিষের প্রভাবে জীবজগত বিপন্ন হলে, দেবতাদের অনুরোধে মহাদেব সমস্ত হলাহল পান করেন। উচ্চৈঃশ্রবা নামক অশ্বের লেজের বর্ণ নিয়ে ঋষি কশ্যপের স্ত্রীদ্বয় কদ্রুর সাথে বিনতার তর্ক হলে, কদ্রু অশ্বের লেজ কালো বলেন। কদ্রু তার কথা সত্য প্রমাণিত করার জন্য, তার সর্পপুত্রদের উচ্চৈঃশ্রবার লেজে অবস্থান করতে বলেন।  বাসুকি জরৎকারু মুনির সঙ্গে তার নিজের বোনের বিবাহ দেন। উল্লেখ্য এই বোনের নাম হল মনসা।  তথ্যসূত্র  বিষয়শ্রেণী:হিন্দু পৌরাণিক চরিত্র বিষয়শ্রেণী:মহাভারতের চরিত্র বিষয়শ্রেণী:মহাভারত বিষয়শ্রেণী:নাগ
১৯৫৪ সাল ১ নভেম্বর গ্রেট মসজিদ বা আকবর মসজিদ (আরবি: المسجد الكبير 1 نوفمبر 1954) হল আলজেরিয়ার বাটনা শহরের একটি মসজিদ। মসজিদটি বিসক্রা শহরের সাথে আবদ্ধ রাস্তায় অবস্থিত। فكرة انشاء المسجد  Zegina. Retrieved January 6, 2018.(আলজেরিয়ার ভাষায়) এই প্রকল্পটির সূচনা করা হয়েছিলো ১৯৫৪ সালে । এতে একইসাথে ৩০,০০০ জন নামাজ পড়তে পারে। ৪২,০০০ বর্গমিটার আয়তনের এই মসজিদটি বর্তমানে আলজেরিয়ার দ্বিতীয় বৃহত্তম মসজিদ।La mosquée 1er-November-54, un monument religieux et architectural 30.08.2009, Retrieved 02.11.2011 (ফরাসী ভাষায়)   চিত্র    আরও দেখুন   আলজেরিয়ার মসজিদসমূহের তালিকা  আফ্রিকার মসজিদসমূহের তালিকা  মসজিদ  নামাজ  ইসলাম   তথ্যসূত্র   বিষয়শ্রেণী:ইসলামি ভবন বিষয়শ্রেণী:ইসলামি স্থাপত্য বিষয়শ্রেণী:আলজেরিয়ার মসজিদ
সোনাগাজী সরকারী কলেজ বাংলাদেশের ফেনী জেলার সোনাগাজী উপজেলার একমাত্র সরকারি কলেজ।  শিক্ষক, শিক্ষার্থী ও স্টাফ এই কলেজে একজন অধ্যক্ষ ও একজন উপধ্যক্ষ সহ মোট ৩৫টি ক্যাডারভুক্ত পদ, ২জন প্রদর্শক এবং ৮ জন ৩য় ও ৪র্থ শ্রেণির কর্মচারীর পদ রয়েছে। এই কলেজে উচ্চ মাধ্যমিক ও ডিগ্রি পর্যায়ে প্রায় ২৬০০ শিক্ষার্থী রয়েছে।   রাজনৈতিক প্রেক্ষাপট  সোনাগাজী সরকারি কলেজে বিভিন্ন  রাজনৈতিক ছাত্র সংগঠন গুলো লেজুড়বৃত্তিক রাজনীতি করে যার ফলস্বরূপ  মাঝেমধ্যে শিক্ষার্থী দের উপর নেতিবাচক প্রভাব পড়ে।   শিক্ষক সংকট   পর্যাপ্ত পরিমাণ শিক্ষক নেই।  বিভাগ সমূহ    মাধ্যমিক:  বিজ্ঞান, ব্যবসা শিক্ষা ও মানবিক।   স্নাতক(পাস) এর বিষয় সমূহ:  বি.এস.এস ও বি.এ।  সহশিক্ষা কার্যক্রম অত্র কলেজে রোভার স্কাউটhttp://service.scouts.gov.bd/unit-details/7345,  ও বিএনসিসি এর শাখা রয়েছে। এছাড়াও রেড ক্রিসেন্ট এর বিভিন্ন কার্যক্রম অনুষ্ঠিত হয়।  লাইব্রেরী অত্র কলেজের একটি লাইব্রেরী রয়েছে।  অবকাঠামো এটি ৫.১৮ একর জমির উপর অবস্থিত।  এই কলেজে দুটি একাডেমিক ভবন, একটি বিজ্ঞান ভবন, একটি অফিস ভবন, একটি অডিটরিয়ম ভবন, একটি ডরমিটরি ভবন, শহিদ মিনার, কলেজ ক্যাম্পাসে একটি মসজিদ এবং ছয়তলাবিশিষ্ট একটি অত্যাধুনিক ভবন নির্মাণাধীন রয়েছে।  তথ্যসূত্র  বিষয়শ্রেণী:ফেনী জেলার মহাবিদ্যালয় বিষয়শ্রেণী:১৯৭২-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৯৭২-এ বাংলাদেশে প্রতিষ্ঠিত
ব্রহ্মপুত্র ইন্টারন্যাশনাল ইউনিভার্সিটি (পূর্বনাম: শেখ ফজিলাতুন্নেছা মুজিব বিশ্ববিদ্যালয়) হলো ময়মনসিংহ বিভাগের জামালপুর জেলায় অবস্থিত প্রথম এবং একমাত্র বেসরকারি বিশ্ববিদ্যালয়। এই বিশ্ববিদ্যালয়টি ২০১৩ সালে শিক্ষা মন্ত্রণালয় ও বিশ্ববিদ্যালয় মঞ্জুরী কমিশনের অনুমোদন লাভ করে।   ইতিহাস  এই বিশ্ববিদ্যালয়টি ২০১৩ সালের সেপ্টেম্বর ও অক্টোবর মাসে শিক্ষা মন্ত্রণালয় তৎকালীন প্রধানমন্ত্রী, রাষ্ট্রপতি ও বিশ্ববিদ্যালয় মঞ্জুরী কমিশনের অনুমোদন লাভ করে। জামালপুর, শেরপুর অঞ্চলের মানুষের শিক্ষা ও আর্থিক অনগ্রসরতার বিষয় বিবেচনায় নিয়ে বিশ্ববিদ্যালয়ের প্রতিষ্ঠাতা জামালপুর-৩ সাবেক এমপি মির্জা আজম ও বোর্ড অব ট্রাস্টিজের সদস্যগণ এই বিশ্ববিদ্যালয়ের অধ্যয়ন ব্যয় সর্বনিম্ন পর্যায়ে নামিয়ে আনেন যাতে দরিদ্র পরিবারের মেধাবী সন্তানও বিশ্ববিদ্যালয় পর্যায়ে উচ্চ শিক্ষা গ্রহণ থেকে বঞ্চিত না হয়।  শেখ হাসিনার নেতৃত্বাধীন আওয়ামী লীগ সরকারের পতনের পর শেখ ফজিলাতুন্নেছা মুজিব বিশ্ববিদ্যালয়ের নাম পরিবর্তন করে ব্রহ্মপুত্র আন্তর্জাতিক ইউনিভার্সিটি রাখা হয়।  উপাচার্য  নিম্নোক্ত ব্যক্তিবর্গ শেখ ফজিলাতুন্নেছা মুজিব বিশ্ববিদ্যালয়ের উপাচার্য হিসেবে দায়িত্ব পালন করেন:   আবুল বাসার (২০১৫ – ২০১৮)  আব্দুর রহমান সরকার (২০২১ - বর্তমান)   অনুষদ ও বিভাগ   বিজ্ঞান অনুষদ   কম্পিউটার বিজ্ঞান ও প্রকৌশল (সিএসই)  ইলেকট্রিক্যাল ও ইলেকট্রনিক্স প্রকৌশল (ইইই)   কলা ও সামাজিক বিজ্ঞান অনুষদ  ইংরেজি    আইন (এলএল.বি)   অর্থনীতি    রাষ্ট্রবিজ্ঞান    চারুকলা (বর্তমানে বন্ধ )   গ্রন্থাগার ব্যবস্থাপনা ও তথ্য বিজ্ঞানে ডিপ্লোমা   ব্যবসায় প্রশাসন অনুষদ  বিবিএ (ব্যবসায় প্রশাসনে স্নাতক)  একাউন্টিং   ব্যাংকিং ও অর্থসংস্থান  ব্যবস্থাপনা   তথ্যসূত্র   বিষয়শ্রেণী:২০১৩-এ বাংলাদেশে প্রতিষ্ঠিত বিষয়শ্রেণী:জামালপুর জেলার বিশ্ববিদ্যালয় বিষয়শ্রেণী:২০১৩-এ প্রতিষ্ঠিত শিক্ষাপ্রতিষ্ঠান বিষয়শ্রেণী:বাংলাদেশের বেসরকারি বিশ্ববিদ্যালয়
মিশরের পুরাণে আনুকেত (অন্য বানান- আঙ্কেত, গ্রিকে আনুকিস) হলেন নীল নদের ব্যক্তিরূপ এবং ঐ নদের দেবী। তাকে মানা হত মিশরে নীল নদের প্রবাহের আরম্ভে এলিফ্যান্টাইন নামক স্থানে এবং নুবিয়ার সংলগ্ন অঞ্চলগুলিতে।  আনুকেত, দেবতা খ্‌নুম এবং দেবী সাতেত একত্রে একটি দৈবী ত্রয়ী গঠন করতেন। ধারণা করা হয় সাতেত তার বোন, ও খ্‌নুম তার সম্ভাব্য পতিGeraldine Pinch, Egyptian Mythology: A Guide to the Gods, Goddesses, and Traditions of Ancient Egypt, Oxford University Press, 2004, p 186। আনুকেতকে পালকনির্মিত একটি মুকুট পরিহিতা নারী হিসেবে কল্পনা করা হত, যে বৈশিষ্ট্যটিকে অধিকাংশ বিশেষজ্ঞ নুবিয়ার সংস্কৃতির প্রভাব বলে মনে করেন। তার প্রতীকী পবিত্র পশু হল গ্যাজেল।  সেহেইল দ্বীপে তার উদ্দেশ্যে একটি মন্দির নির্মিত হয়। উদ্ধার করা অনুলিপি থেকে জানা যায় ঐ স্থানে ত্রয়োদশ রাজবংশের ফারাও তৃতীয় সোবেখোতেপের আমলে আনুকেতের উদ্দেশ্যে একটি বেদী তথা তীর্থক্ষেত্র বানানো হয়েছিল। এর অনেক পরে, অষ্টাদশ রাজবংশের রাজত্বকালে দ্বিতীয় আমেনহোতেপ দেবীর উদ্দেশ্যে একটি পূর্ণাঙ্গ মন্দির উৎসর্গ করেনKathryn A. Bard, Encyclopedia of the archaeology of ancient Egypt, Psychology Press, 1999, p 178।  নতুন রাজ্য চলাকালীন এলিফ্যান্টাইনে আনুকেতের বার্ষিক অর্চনার অঙ্গ ছিল নদীর পাড় বরাবর একটি শোভাযাত্রা। প্রাপ্ত অনুলিপি থেকে এই সময়ে অনুষ্ঠিত আনুকেত ও খ্‌নুম দেবতার পূজার বিবরণ পাওয়া যায়Zahi A. Hawass, Lyla Pinch Brock, Egyptology at the Dawn of the Twenty-first Century: Archaeology, American Univ in Cairo Press, 2003, p 443।  থাম্ব|বাম|200px|সেহেইলে আনুকেতকে অর্ঘ্যদানরত তৃতীয় সেনুস্রেত ও প্রথম নেফেরহোতেপ এর রিলিফ মূর্তি প্রথাগতভাবে নীল নদের বাৎসরিক বন্যা আরম্ভের সময় আনুকেতের উৎসব শুরু হত। নীলকে তার জীবনদায়ী জলের জন্য ধন্যবাদ জানাতে এবং দেবী আনুকেতের কৃপায় লব্ধ উর্বর পলিমাটির প্রতিদান দেওয়ার জন্য সেদিন লোকে পয়সা, সোনার জিনিসপত্র, গয়নাগাটি আর অন্যান্য মূল্যবান উপহার নদীর জলে বিসর্জন দিত। মিশরের অনেক অঞ্চলে কয়েক প্রজাতির মাছ পবিত্র বলে সেগুলো খাওয়ার উপর যে নিষেধাজ্ঞা ছিল তা এই সময় নাগাদ উঠে যায়। বলা হয় নীল নদের বাসিন্দা যে কোনো মাছ দেবী আনুকেতের প্রতীক এবং তা খাওয়া প্রকৃতপক্ষে দেবীর অর্চনারই অঙ্গ।   তথ্যসূত্র   বিষয়শ্রেণী:মিশরীয় দেবী বিষয়শ্রেণী:মিশরীয় দেবতা বিষয়শ্রেণী:মিশরীয় পুরাণ বিষয়শ্রেণী:সমুদ্র এবং নদীর দেবী